b'\n_START_ARTICLE_\nZgo\xc5\xa1\xc4\x8denka\n_START_SECTION_\nZgodovina\n_START_PARAGRAPH_\nV zgodnjih 70. letih 20. stoletja so raziskovalci pri dru\xc5\xbebi Philips za\xc4\x8deli s poskusi izdelave opti\xc4\x8dnega diska, namenjenega za zapis glasbe, ki je temeljil na neuspe\xc5\xa1ni tehnologiji za zapis videa Laserdisc. Do konca desetletja so se pojavile \xc5\xbee prvi prototipi zgo\xc5\xa1\xc4\x8denk, ki so jih izdelale razli\xc4\x8dne dru\xc5\xbebe, med njimi Philips in Sony. Leta 1979 sta podjetji zdru\xc5\xbeili znanje svojih in\xc5\xbeenirjev in pripravila standard zapisa - Rde\xc4\x8do knjigo._NEWLINE_Zgo\xc5\xa1\xc4\x8denke so pri\xc5\xa1le na trg leta 1983 in se kmalu uveljavile med kupci. Leta 1985 je bil predstavljen prvi CD-ROM, ki je dobil svojo zapisljivo razli\xc4\x8dico CD-R v zgodnjih 90. letih. Standarde za ta zapis postavlja Rumena knjiga. Tehnologija zgo\xc5\xa1\xc4\x8denk je do\xc5\xbeivela velikanski uspeh, saj je leta 2004 njihova letna svetovna prodaja dosegla \xc5\xa1tevilko okrog 30 milijard.'